અત્રે ઉલ્લેખનીય છે કે બીસીસીઆઈએ સ્પષ્ટ જણાવ્યું હતું કે જ્યાં સુધી લલિત મોદીને રાજસ્થાન ક્રિકેટ એસોસિયેશનમાંથી બહાર કાઢવામાં નહીં આવે ત્યાં સુધી સસ્પેન્સન જારી છે. હવે આશા ઉભી થઈ છે કે રાજસ્થાન ક્રિકેટ એસોસિયેશન પરથી સસ્પેન્સન હટી જશે. લલિત મોદી હાલ લંડનમાં છે અને બીસીસીઆઈ દ્વારા તેમના પર આજીવન પ્રતિબંધ મુકવામાં આવ્યો છે. મોદી પર ૨૦૦૯માં ટી-૨૦ ક્રિકેટ ટૂર્નામેન્ટમાં ઓવરસીઝ ટેલિકાસ્ટ રાઈટ્સ આપવામાં છેતરપિંડી અને ઉચાપત કર્યાનો આરોપ છે.